2002માં ગુજરાતમાં થયેલા તોફાનો મામલે નરેન્દ્ર મોદી અને અમિત શાહને ક્લીનચીટ મળી છે. તેમની વિરુદ્ધ દાખલ કરવામાં આવેલી ઝાકિયા જાફરીની અરજીને હાઇકોર્ટે ફગાવી છે. નોંધનીય છે કે ગુજરાત તોફાનોમાં મૃત્યુ પામેલા પૂર્વ કોંગ્રેસ સાંસદ અહસાન જાફરીની પત્ની ઝાકિયા જાફરીએ આ મામલે મોદી-શાહને જે એસઆઇટીએ ક્લીન ચીટ આપી હતી તેની વિરુદ્ધમાં હાઇકોર્ટમાં આ ચુકાદાને પડકાર્યો હતો. ઝાકિયા જાફરી અને સામાજીક કાર્યકર્તા તીસ્તા સીતલવાડના એનજીઓ સિટિજન ઓફ જસ્ટિસ એન્ડ પીસે આ તોફાનોને અપરાધિક કાવતરું ગણાવી આ અંગે ફરિયાદ કરી હતી. જેમાં એસઆઇટીએ મોદી અને અમિત શાહ સમેત અન્ય લોકોને ક્લીન ચીટ આપી હતી. આ નિર્ણય પર ફરી વિચાર અને તપાસ કરવાની માંગ સાથે ઝાકિયા જાફરીએ હાઇકોર્ટમાં અરજી દાખલ કરી હતી.